கேள்வி: ஆஸ்னட் எல்கபீர் - படிப்பும், ஆரம்பகால வாழ்க்கையும் குறித்து விரிவாக சொல்லுங்கள்.
பதில்: 1990 ஆம் ஆண்டில் இந்தியாவுக்கு வந்த இவர் உத்தரபாராவில் (கொல்கத்தாஅருகிலுள்ள ஒரு சிறிய நகரம்) புத்ததேவ் சைதன்யா என்பவரிடமிருந்து பிரமாரி ஓவியம் படிக்கத் தொடங்கினார்.https://www.amazon.in/Osnat-Elkabir-Dance-India-University/dp/6137934993 புகழ்பெற்ற கலைக் குடும்பத்திலிருந்து வந்த புத்ததேவ் ஒரு ஓவியரும், நடனக் கலைஞரும், இசைக்கலைஞருமாவார். அவர் தனது தந்தையின் பிரமாரி ஓவியத்தின் நுட்பத்தை உருவாக்கினார். இது தாந்திரீகம் தாக்கங்களுடன் மேம்பட்ட முறைகளை அடிப்படையாகக் கொண்டது. தனது ஓவியப் பாடங்களைத் தொடர்ந்து, ஆஸ்னட், புத்ததேவிடமிருந்து பிரமாரி கதக் படிக்கத் தொடங்கினார். இவர் தனது ஆசிரியருடனும், அவரது மனைவியான, ஜெர்மனியில் பிறந்த கிறிஸ்டா சைதன்யா ஆகியோருடன் இந்தியாவில் பல்வேறு இடங்களில் நிகழ்ச்சிகளை நடத்தினார். 1990 களில் இவர் பிஜ்னாவின் மறைந்த இராஜாவான சத்ரபதி சிங்கிடமிருந்து பக்கவாத்தியம் கற்றுக் கொண்டார் . இந்திய இசை மற்றும் நடனம் ஆகியவற்றில் தனது இளங்கலை மற்றும் முதுகலை பட்டங்களைப் பெற்றார். மேலும் புகழ்பெற்ற துருபாத் பாடகரும், மறைந்த ஜியா மொஹியுதீன் தாகரின் சீடரும், பனாரசு இந்து பல்கலைக்கழகம் இசை பீடத்தின் தலைவருமான பேராசிரியர் இரித்விக் சன்யால் என்பவரிடமிருந்து துருபாத் பாடலைப் பயின்றார்.